વિક્રમ સંવત ૨૦૭૩ના વર્ષને વધાવવા શ્રી ભુજ મહિલા મંડળ – છઠ્ઠીબારીના આંગણમાં પ્રમુખશ્રી પુષ્પાબેન વૈધની અધ્યક્ષતામાં સ્નેહમિલનનો કાર્યક્રમ યોજાયો. પ્રારંભે ભગવાનની સંગીતમય આરતી પુષ્પાબેન વૈધે ઓર્ગન પર વગાડી. ત્યારબાદ સંસ્થાના નૃત્યવર્ગની તાલીમાર્થી ધ્રુતી પટેલ, હીર સોની અને માહી ઠક્કરે ગણેશવંદના કરેલ. જયારે દેવાંશી સોમપુરાના ભાવવાહી નૃત્ય વંદનાએ સૌને મંત્ર મુગ્ધ કર્યા. દરેક સંચાલકો અને સભ્યો તથા તાલીમાર્થીઓએ પોતપોતાની આગવી રજૂઆત કરી. સ્વાગત પ્રવચન અને આવકાર શ્રી જયશ્રીબેન ઠક્કરે કરેલ. પ્રમુખશ્રી પુષ્પાબેન વૈધે નુતનવર્ષને વધાવતું કાવ્ય અને દરેકને નવાવર્ષની શુભેચ્છા આપી.